Dobro jutro, 24.5.2003


Naslov: DIRKE STARODOBNIKOV
Napoved za  voditelja:
Po slovenskih cestah se vozi kar precej starejših vozil. Kaj hočemo, naši žepi nam ne dopuščajo, da bi si vsako leto privoščili nov avto ali motor. Med temi pa je bolj malo takšnih, ki bi jih lahko uvrstili med veterane, se pravi da so stari 30 in več let. Te njihovi lastniki in ljubitelji skrbno čuvajo in se z njimi le poredko popeljejo. Še manj pa je med njimi starih motorjev in mopedov. In čeprav ti niso tako hitri kot njihovi sodobniki, njihovi lastniki z  njimi celo dirkajo. Letos je Slovenska veteranska avto moto zveza zanje pripravila celo državno prvenstvo, za katero bo štelo sedem dirk. Na prvi dirki starodobnih motociklov, ki je bila na dirkališču Mobikrog v Cerkljah ob Krki, smo bili z našo kamero tudi mi. 

T- Snemalec in montažer: Goran Rovan

